खड़े ट्रक में घुसी तेज रफ्तार बाइक, 2 की मौत
Updated: 19 Jun, 2017 11:32 AM
लखनऊः राजधानी के चिनहट थानाक्षेत्र में एक तेज रफ्तार बाइक खड़े ट्रक में जा घुसी। इस हादसे में बाइक पर सवार महिला और पुरुष की मौके पर मौत हो गई। सूचना मिलते ही मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया है।
मामला राजधानी के चिनहट थानाक्षेत्र में फैज़ाबाद रोड पर मर्सिडीज़ बेंज के शोरूम के सामने का है। जहां एक तेज रफ्तार बाइक खड़े ट्रक में जा घुसी। बाइक पर सवार महिला और पुरुष की मौके पर मौत हो गई, जिनकी अभी तक शिनाख्त नहीं हो पाई है। जानकारी के मुताबिक बाइक सवार बाराबंकी की ओर से आ रहे थे और अंधेरे में खड़े हुए ट्रक में बाइक समेत जा घुसे जिनकी मौके पर ही मौत हो गई। सूचना पाकर पहुंची पुलिस ने दोनों शवों को ट्रक से बाहर निकाला और पोस्टमॉर्टेम के लिए भेज दिया।